**ΚΕΙΜΕΝΑ ΓΙΑ ΤΗΝ ΚΑΤΑΝΟΗΣΗ ΤΟΥ ΠΡΟΦΟΡΙΚΟΥ ΛΟΓΟΥ**

**1ο κείμενο** " Πάμε εκδρομή"

Μιχάλης: Λοιπόν, Λουκία, πρέπει να ψωνίσουμε για την εκδρομή.

Λουκία: Ναι, βέβαια. Πόσα άτομα θα είμαστε;

Μιχάλης: Γύρω στα 15.

Λουκία: Α, θα είμαστε αρκετοί. Καλύτερα να γράψουμε τι θέλουμε να πάρουμε.

Μιχάλης: Εντάξει. Εγώ σημειώνω. Τι σκέφτεσαι να φάμε;

Λουκία: Λέω να πάρουμε μπιφτέκια, για να ψήσουμε.

Μιχάλης: Ωραία ιδέα. Να πάρουμε και ντομάτες για σαλάτα.

Λουκία: Για τη σαλάτα θα χρειαστούμε και αγγουράκια.

Μιχάλης: Ας πάρουμε τότε μερικά. Τι λες και για λίγο τυρί;

Λουκία: Συμφωνώ. Ταιριάζει ωραία με τη σαλάτα.

Μιχάλης: Εντάξει, το σημειώνω.

Λουκία: Και βέβαια ψωμί και καμιά τυρόπιτα για το δρόμο.

Μιχάλης: Οπωσδήποτε. Εκτός από το φαγητό, εγώ λέω να πάρουμε και μερικά πράγματα από το φαρμακείο, καμιά ασπιρίνη, και ένα θερμόμετρο μη μας συμβεί τίποτα. Να το σημειώσω κι αυτό;

Λουκία: Και το ρωτάς; Φυσικά! Ξεχάσαμε το επιδόρπιο. Τι λες να πάρουμε;

Μιχάλης: Εγώ λέω να πάρουμε λίγο παγωτάκι. Έχω ψυγειάκι και θα το φέρω.

Λουκία: Τέλεια. Το παγωτό θα το πάρω εγώ. Ένα ζαχαροπλαστείο στη γειτονιά μου κάνει καταπληκτικό παγωτό.

Μιχάλης: Σύμφωνοι!

**2οΚείμενο**  "Τηλεφωνική έρευνα για απορρυπαντικά ρούχων "

Κυρία :Παρακαλώ.

Ομιλητής : Καλημέρα. Είμαστε από τη ΝΤΙΞΑΡ και κάνουμε μια έρευνα. Έχετε λίγο χρόνο;

Κυρία: Ναι... ξέρετε... έχω λίγη δουλεία... αλλά, τέλος πάντων, σας ακούω, αλλά να ξέρετε δεν έχω πολύ χρόνο.

Ομιλητής: Πόσων χρονών είστε;

Κυρία: Τριάντα τέσσερα.

Ομιλητής : Δουλεύετε;

Κυρία: Δούλευα παλιά σε νοσοκομείο. Τώρα σταμάτησα.

Ομιλητής: Πόσα άτομα είστε στην οικογένεια;

Κυρία: Τέσσερα. Τα δύο μου παιδιά , ο άντρας μου και εγώ.

Ομιλητής :Τα ρούχα σας τα πλένετε στο πλυντήριο ή στο χέρι;

Κυρία: Στο χέρι; Πού ζούμε; Στο 1900; Φυσικά στο πλυντήριο.

Ομιλητής :Πόσο συχνά βάζετε πλυντήριο;

Κυρία: Τετάρτη και Σάββατο

Ομιλητής: Χρησιμοποιείται το απορρυπαντικό της εταιρείας μας;

Κυρία: Ναι, όχι συνέχεια, αλλά αρκετές φορές.

Ομιλητής : Αγοράζετε απορρυπαντικό σε σκόνη ή υγρό;

Κυρία: Δεν μου αρέσει το υγρό.

Ομιλητής: Παίρνετε το μεγάλο κουτί ή το μικρό;

Κυρία: Το μεγάλο.

Ομιλητής: Θα σας στείλω δωρεάν 3 κουτιά αξίας είκοσι πέντε ευρώ. Πείτε μου όνομα και διεύθυνση.

Κυρία: Μαρίνα Νομικού. Παπαδιαμάντη 68, Λάρισα.

Ομιλητής : Ευχαριστώ πολύ. Γεια σας.

Κυρία: Γεια σας.

**3οΚείμενο "** Πάμε για δουλειά"

Διευθύντρια: Καληµέρα σας, κυρία Ευγενία. Αποφασίσαμε ότι είστε το άτομο που χρειαζόμαστε για αυτή τη δουλειά.Έχετε δουλέψει σε πολλές εταιρείες και γνωρίζετε πολύ καλά ηλεκτρονικούς υπολογιστές.

Ευγενία: Σας ευχαριστώ πολύ. Έχω πολλή όρεξη για αυτή τη δουλειά. Πιστεύω ότι θα έχουμε μια πολύ καλή συνεργασία.

Διευθύντρια: Ωραία! Τη δουλειά τη γνωρίζετε. Ο μισθός σας θα είναι 1100 ευρώ τον μήνα.Αρχίζετε δουλειά τη Δευτέρα!!!

Έχετε κάποια ερώτηση μέχρι τώρα;

Ευγενία: Θα ήθελα να συζητήσουμε για το ωράριο, για να κανονίσω το πρόγραμμα των παιδιών μου.

Διευθύντρια: Βεβαίως. Το ωράριο είναι για όλους το ίδιο, από τις 9 το πρωί μέχρι τις 5 το απόγευμα. Φυσικά δε δουλεύουμε το Σάββατο.

Ευγενία: Πολύ καλά. Είμαι πολύ χαρούμενη που θα εργάζομαι σε αυτή την εταιρία.

Διευθύντρια: Αν δεν έχετε άλλη ερώτηση, τι θα λέγατε να σας γνωρίσω τους συναδέλφους σας;

Ευγενία: Πολύ ωραία. Θα το ήθελα πολύ.

**4ο Κείμενο**  "Κλείνω εισιτήρια για το ταξίδι του γάμου "

Υπάλληλος: Γεια σας! Πώς μπορώ να σας βοηθήσω;

Κώστας :Γεια σας! Θα ήθελα πληροφορίες για ένα ταξίδι στην Ευρώπη!

Υπάλληλος: Πολύ ευχαρίστως. Πως λέγεστε;

Κώστας: Κώστας Παπαδόπουλος.

Υπάλληλος: Θα ταξιδέψετε μόνος;

Κώστας : Όχι, με τη σύζυγό μου, Άννα Παπαδοπούλου

Υπάλληλος: Πού θέλετε να πάτε

Κώστας: Δεν ξέρουμε. Παρίσι… ή Ρώμη …ή ακόμη και Μόσχα

Υπάλληλος:Μάλιστα. Πότε θέλετε να ταξιδέψετε

Κώστας: Αρχές Νοεμβρίου

Υπάλληλος: Πόσες μέρες θέλετε να μείνετε;

Κώστας: Τέσσερις με πέντε μέρες!

Υπάλληλος: Πολύ ωραία! Πώς θέλετε να ταξιδέψετε;

Κώστας: Με αεροπλάνο, για να μη χάσουμε χρόνο.

Υπάλληλος: Το ταξίδι είναι επαγγελματικό ή για διασκέδαση;

Κώστας: Είναι ταξίδι γάμου, το ταξίδι του μέλιτος…

Υπάλληλος: Νομίζω ότι η καλύτερη επιλογή είναι η Ρώμη. Είναι πιο κοντά είναι ρομαντική πόλη και ο καιρός θα είναι καλός. Τι λέτε;

Κώστας: Ναι! Καλή ιδέα! Πιστεύω ότι θα αρέσει και στην Άννα. Να κλείσουμε εισιτήρια!

Υπάλληλος: Πολύ ωραία! Κλείνω δύο θέσεις για τις 10 Νοεμβρίου. Είναι εντάξει;

Κώστας: Ναι ,σας ευχαριστώ . Θα έρθω να πάρω τα εισιτήρια. Γεια σας.